**Тақырыбы:** Туған жерім тамаша!

**Сабақтың мақсаты :**

Туған жерін, атамекенін сұрақ-жауап арқылы меңгерту .

Ойлау қабілеттерін қалыптастыра отырып, оқушылардың іздену, сараптау қабілеттерін дамыту.

Өз Отанын сүюге тәрбиелеу, туған  елге деген сүйіспеншілігін арттыру.

**Әдісі:** сұрақ-жауап, әңгімелеу, баяндау.

**Көрнекілігі :**Интерактивті тақта,слайд

**Сабақ барысы:**

**Ұйымдастыру кезеңі**

(слайдта сабақ тақырыбы көрсетіледі, оқушылар өлеңдерін оқиды, сөзжұмбақ, отан, туған жер туралы мақал-мәтелдер айтылады)

**Мұғалім:**

*Қарағанды жайлы мағлұмат жинап «Қанатын жайған Қарағанды» атты тәрбие сағатын өткізуге ұсынған еді, сондықтан да біз бүгін сіздермен өзіміз туған жерімізге Қарағандыға 80 жыл толуына байланысты тәрбие сағатымызды бастаймыз!*

                                    Сәлем бердік, сіздерге халқым менің,

                                    Ақтарған кең даламның алтын кенін.

                                    Бас иіп сәлем бердік баршаңызға,

Бас ию ежелден бар салтымызда.

Рухына бас иетін бабалардың,

Бүгін біздер алдарыңызда!

1. Салем, балалар! Білесіңдер ме, биыл Қарағанды 80 жасқа толады ғой.

**1-оқушы:**

Дарқан далам – сенсің менің қуатым,

Ата – бабам сақтаған жезқанатым.

Салт – дәстүр, тіліміз бен дініміз,

Бола бермек мәңгі менің жалауым!

**2-оқушы:**

Сенен артық қасиет жоқ жер тегі,

Сен ұрпақтың күліп атар ертеңі.

Тағдырыңды тапсыр маған туған жер,

Көркейтуге міндеттімін мен сені!

**3-оқушы**

Болдым ғашық туған дала мен саған,

Алыс жүрсем арманым сен аңсаған.

Жақын жүрсем мен төрінде рахаттың,

Өз Отаным - өзім туған босағам!

**4-оқушы**

Сүйікті Қарағандым, туған өлкем,

Мен сені өмір бойы сүйіп өтем,

Сен менің туғанымсың, сәулеттімсің,

Дәулетті қазағымның қаласысың

**5-оқушы**

Тербеген Арқаның самалы,

Сәулетті, дәулетті қаланы,

Еңбек пен ерліктің мекені,

Кеншілер шаһары – Қарағанды!

**6-оқушы**

Отан деген әрбір жүрек дірілі,

Отан үшін болып келем үлгілі.

Менің, сенің үмітіміз ертеңгі

Қарағанды – келешектің мекені- дей отырып «Қарағанды тарихына саяхат» жасайық

**Мұғалім:**

1) Біздің туған облысымыз қалай аталады? (Қарағанды)

2) Осы суреттен Қарағанды туралы не білдік?

   1856 ж. кен өндіріле бастады

    1936 ж облыс орталығы атанды

1934 ж 10 ақпанда   қала мәртебесі беріледі

**Мұғалім:**

Мақал-мәтел – сөз мәйегі, тілегі.

Әр сындарда асыл сөздің тілегі,

Қарапайым қазақ тілім - өз тілім,

Өз тілімде бұлқынады жүрегім- демекші, Отан туралы, туған жер туралы мақал-мәтел білесіңдер ме?

(мақал-мәтелдер айтылады)

**Мұғалім:**

*Ұзақ уақыт дамып, қазіргі кезде Қарағанды елдің ірі өнеркәсіптік, ғылыми және мәдени орталығы болып табылады. Мұнда ірі компаниялар, жылу-электр станциялары, мамандырылған тамақ өнеркәсібі, өңдеу, кен өндіру, энергия тарату салаларынын кәсіпорындары орналасқан. Жарайсыңдар! Өздерің отандарынды қалай сүйетіндерінді дәлелдеп бердіңдер. Осылай еліміз, жеріміз гүлдеп, жайнай берсін!*

**7-оқушы**

Қарағандым, атыңнан айналайын

Сен дегенде жүрегім соғар шіркін,

Бүгін де келіп қалған сонау жылдан

Құтты болсын мерейің, туған күнің!

(Қарағанды туралы ән орындалады суреттер көрсетіледі)

Сіздерді Қарағанды қаласының 80 жылдық мерекесімен құттықтаймыз!

**«№36 жалпы білім беретін орта мектебі» КММ**

**Туған жерім тамаша!**

**Сынып жетекшісі: Жабагина К.З.**

**Қарағанды**